සිරිපාල කිව්වා නොවේ කියවුනා. ඒත් ආපස්සට ඒ වචන ගන්න බැරුව සිරිපාල තැවුණේය. සිරිපාල දැනන් හිටියා සිරියලතාගේ හිත එයින් හොඳටෝම රිදෙන බව. ඊටත් වඩා සිරියලතාගේ හිතත් සිරියලතාගේ අතත් ගියේ කුස මතට. මේ මොකවත් නොදන්න නොදරුවා ඇගේ කුසේ හොඳින් වැඩෙමින් සිටියාය. සිරිපාල සිරියලතාගේ අත මතින් තදින් අත තියා ගත්තේය. මම ඔයාව තනි කරන්නේ නැහැ. ඇගේ කන් පෙත්තක මුව තබමින් සිරිපාල හෙමින් මිමිණීය. ඇය අඳුරත් එක්ක හීනියට සිනා විය. අඬන්න එපා කියන්න වගේ සීතලට මදනල හමාගෙන ගියාය. දවසක් මහගෙදර ඉස්සරහ කඩුල්ල ළඟ දරුවෝ දෙන්නෙක් එක්ක හැඩකාර ගැහැණියක් හිටියාය. ඇගේ හඬට සිරියලතා හෙමින් හෙමින් එළියට ආවාය. ඈ බං ගැණියේ උඹ මගේ මිනිහා අල්ල ගත්තේ රටේ වෙන මිනිස්සු නැතුවද ඇය ගම දෙවනත් කරලා කෑ ගසන්නට විය. සිරියලතාට දැනුනේ හරිම අසරණ බවකි. ගමේ මිනිස්සු එකා දෙන්නා මේ ජවනිකාව බලන්න ඔළු ගෙඩි එක දෙක එළියට දාන්න පටන් ගත්තේය. හිතට දැනුන ලැජ්ජාවත් එක්ක සිරියලතා හෙමින් හෙමින් වැට අයිනට ආවාය. හෙමින් කතා කරන්න අක්කේ හැමෝටම ඇහෙනවා.
සිරියලතාගේ හිතත් සිරියලතාගේ අතත් ගියේ කුමක් මතටද?
කුස මතට